Document ID: 32011R0059

A BIZOTTSÁG 59/2011/EU RENDELETE
(2011. január 25.)
a Szerb Köztársaságból származó borokra vonatkozó uniós vámkontingensek megnyitásáról és kezeléséről
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1) és különösen annak 144. cikke (1) bekezdésére, összefüggésben 4. cikkével,
mivel:
(1)
Az egyrészről az Európai Közösségek és tagállamaik, másrészről a Szerb Köztársaság között létrejött és 2008. április 29-én aláírt stabilizációs és társulási megállapodás (a továbbiakban: a stabilizációs és társulási megállapodás) jelenleg ratifikálás alatt áll.
(2)
Az egyrészről az Európai Közösség és másrészről a Szerb Köztársaság között, a kereskedelemről és kereskedelemmel kapcsolatos ügyekről szóló ideiglenes megállapodás aláírásáról és megkötéséről szóló, 2008. április 29-i 2010/36/EK tanácsi határozattal (2) jóváhagyott ideiglenes megállapodás (3) (a továbbiakban: ideiglenes megállapodás) rendelkezik a stabilizációs és társulási megállapodás kereskedelmi és kereskedelemmel kapcsolatos rendelkezéseinek korai szakaszban történő végrehajtásáról.
(3)
Az ideiglenes megállapodás és a stabilizációs és társulási megállapodás előírja, hogy a Szerbiából származó borok behozhatók az Európai Unióba az uniós vámkontingensek határain belüli mennyiségben és annak a feltételnek megfelelően, hogy nem fizethetők exporttámogatások a Szerbiából nulla százalékos vámtétel mellett behozott mennyiségek tekintetében.
(4)
A Bizottságnak el kell fogadnia a végrehajtó intézkedéseket az uniós vámkontingensek megnyitásáról és kezeléséről.
(5)
A Közösségi Vámkódex létrehozásáról szóló 2913/92/EGK tanácsi rendelet végrehajtására vonatkozó rendelkezések megállapításáról szóló, 1993. július 2-i 2454/93/EGK bizottsági rendelet (4) létrehozta a vámkontingensek azon kezelési szabályait, amelyeknek alkalmazása a vámáru-nyilatkozatok elfogadásának időbeli sorrendje alapján történik.
(6)
Különös gondot kell fordítani annak biztosítására, hogy valamennyi uniós importőr azonos és folyamatos hozzáféréssel rendelkezzen a vámkontingensekhez, és a kvótákra megállapított nulla százalékos vámot megszakítás nélkül alkalmazzák az érintett termékek valamennyi tagállamba történő összes behozatalára, amíg a kontingensek ki nem merülnek. Az említett kontingensek közös kezelésének hatékonysága érdekében nem lehet akadálya annak, hogy a tagállamok engedélyt kapjanak a tényleges behozatalnak megfelelő szükséges mennyiségeknek a kontingensmennyiségekből való lehívására. A tagállamok és a Bizottság közötti kommunikáció lehetőleg elektronikus úton történjen.
(7)
E rendelet 2010. február 1-jétől, az ideiglenes megállapodás hatálybalépésének időpontjától kezdve és a stabilizációs és társulási megállapodás hatálybalépésének időpontját követően továbbra is alkalmazandó.
(8)
Az e rendeletben előírt intézkedések összhangban vannak a mezőgazdasági piacok közös szervezésével foglalkozó irányítóbizottság véleményével,
ELFOGADTA EZT A RENDELETET:
1. cikk
(1) Az Európai Unióba behozott és a Szerb Köztársaságból származó borokra nulla százalékos vámtétel melletti behozatali vámkontingens nyílik a mellékletben meghatározottak szerint.
(2) A nulla százalékos vámtétel a következő feltételek függvényében alkalmazandó:
a)
a behozott borokat az ideiglenes megállapodás és a stabilizációs és társulási megállapodás 2. jegyzőkönyvében meghatározott származási igazolásnak kell kísérnie;
b)
a behozott borok nem részesülhetnek exporttámogatásban.
2. cikk
A 2454/93/EGK rendelet 308a., 308b. és 308c. cikkének megfelelően a Bizottság kezeli az 1. cikkben említett vámkontingenst.
3. cikk
A Bizottság és a tagállamok szorosan együttműködnek az e rendeletnek való megfelelés biztosítása érdekében.
4. cikk
Ez a rendelet az Európai Unió Hivatalos Lapjában való kihirdetését követő hetedik napon lép hatályba.
Ezt a rendeletet 2010. február 1-jétől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2011. január 25-én.

Labels: 3
17
18